અમદાવાદ: ઉનામાં દલિત યુવકો પર થયેલા અત્યાચારના વિરોધમાં બે દિવસ પહેલા ગુજરાત બંધના એલાનના પગલે અમદાવાદ શહેરમાં પથ્થરમારો, આગજની સહિત અઘટીત ઘટનાઓ બન્યા બાદ ગઇકાલથી શહેરમાં અંજપા વચ્ચે શાંતિનો માહોલ જળવાઇ રહ્યો છે. ગત મોડી રાત્રે 12 વાગ્યાની આસપાસ ઓઢવ વિસ્તારમાં અસામા‌િજક તત્વોએ બીઆરટીએસ પર પથ્થરમારો કરીને કાચ તોડ્યા હતા ત્યારે એક સ્કૂટરને પણ સળગાવીને ફરાર થઇ ગયા હતા.